התריס המוקצף מתאים לפתחים צרים ובינוניים (עד 3.5 מטר רוחב) והוא נחשב לתריס פשוט וזול, הנוטה להישבר יחסית בקלות, מכיוון שהוא עשוי משכבה דקה של פח אלומיניום ומקצף בידוד (פוליאוריטן מוקצף). לעומתו, התריס המשוך מתאים לפתחים רחבים (עד 5 מטר רוחב) והוא נחשב לאחד מהתריסים היותר מתקדמים ועמידים בשוק, מכיוון שהוא עשוי משני פרופילים המורכבים מאלומיניום משוך. בנוסף, כאשר התריס נסגר, שני הפרופילים משתלבים אחד בשני – מצב היוצר אטימה טובה מגשם ומשמש.